அரசு எந்தவித வேலைவாய்ப்புகளையும் உருவாக்கவில்லை. படித்து முடித்த லட்சக்கணக்கான பட்டதாரிகள் வேலைவாய்ப்பின்றி சுற்றிக்கொண்டு இருக்கின்றார்கள், மக்களின் உண்மை வருமானம் தொடர்ச்சியாக குறைந்துகொண்டு வருகின்றது, எந்த தொழிற்நிறுவனமும் உயிர்வாழ்வதற்கான குறைந்தபட்ச கூலியைக்கூடத் தருவதில்லை. அமைப்புசாராத் தொழிலாளர்கள் பெரும் அளவில் உழைப்பு சுரண்டலுக்கு உள்ளாக்கப்படுகின்றார்கள். கிடைக்கும் மிக மலிவான சொற்ப ஊதியத்தில் தங்களின் உயிரையும், பிள்ளை குட்டிகளின் உயிரையும் காப்பாற்றிக் கொள்ளவே சாமானிய மக்கள் திண்டாடிக் கொண்டு இருக்கின்றார்கள். அனைத்திலும் அவமானகரமான முறையில் தோல்வியடைந்து முழுக்க முழுக்க மக்கள் விரோத அரசாக இது மாறியிருக்கின்றது.